ตลาดน้ำบางคล้า เป็นตลาดน้ำที่ได้สูญเสียเอกลักษณ์และความเป็นตัวตนของบางคล้าไปแล้ว ไม่ต่างกับตลาดน้ำหลายๆแห่ง ในตัวตลาดจะมีอาหารขายแบบซ้ำๆกันทุกแพ เช่น ส้มตำ น้ำตก คอหมูย่าง ก๋วยเตี๋ยว และ พวกซีฟู้ด ส่วนรสชาติ ก็แล้วแต่คนชอบนะครับ แต่ส่วนตัวผม ผมว่าไม่อร่อยเลย 

     แต่ที่มาในวันนี้ผมมาตามหาก๋วยเตี๋ยวปากหม้อครับ หลังจากที่เคยได้ทานมาครั้งนึงแล้วติดใจ เลยตัดสินใจมาตามมาทานอีก

     ก่อนอื่นต้องขออภัยนะครับเพราะผมจำชื่อร้านไม่ได้ครับ แฮ่ๆ ????  แต่ที่จำได้คือรสชาติ และในตลาดมีขายอยู่แค่เจ้าเดียวครับ หาไม่ยาก

     รสชาติ ตัวของปากหม้อจะมีหลายใส้นะครับ เช่น กุ่ยช่าย หน่อไม้ วุ้นเส้น และหมูสับ ส่วนน้ำซุปเป็นทีเด็ดเลยครับ น้ำซุปหอม หวาน จากกระดูกหมูจริงๆ ไม่ใช่จากผงปรุงรส น้ำซุปรสชาติอ่อนๆ อาจจะไม่ถูกคอกับคนที่ทานรสจัด แต่ถ้าชอบรสจัดแนะนำให้ปรุงเพิ่มเอาเองนะครับแต่ผมชอบทานแบบไม่ปรุงมากกว่า
ส่วนที่เด็ดไม่แพ้น้ำซุปคือลูกชิ้นครับ อร่อยมากๆ อยากจะแนะนำเลยครับ

     ปล. สามดาวที่ให้มาจากรสชาติของก๋วยเตี๋ยวปากหม้ออย่างเดียวนะครับส่วนในตัวของตลาดผมขอไม่ให้ดาวนะครับ เพราะไม่รู้จะใหัในเรื่องอะไรดี ไม่มีจุดเด่น ไม่มีจุดขาย